Zoroastrismo

**Zoroastrismo** [zo-ro-a-strì-smo], etiam nominate **Zarathustraismo**, **Mazdaismo** e **Magianismo**, es un religion Iranian e un philosophia religiose, e le prime religion monotheistic in le mundo. Il esseva le religion de stato del imperios achemenide, parthian e sasanian. Estimatives del numero actual de Zoroastrianes in le mundo varia inter 145.000 e 2,6 milliones.

Zoroastrismo nasceva in le region oriental del Imperio Persian, quando le philosophe religiose Zoroastre simplificava le pantheon de deoses Iranian antique in duo fortias opponente: Spenta Mainyu (mentalitate progressive) e Angra Mainyu (mentalitate destructive) sob le Deo uno, Ahura Mazda.

Le ideas de Zoroastre induceva a un religion formal portante su nome circa le 6e seculo a.Chr. e ha influenciate alter religiones posterior includente Judaismo, Gnosticismo, Christianismo e Islam.

## Vista General
In Zoroastrismo, le creator Ahura Mazda es omne benevolente, e necuno mal se origina de illo. Ita, in Zoroastrismo bene e mal habe origines distincte, cum le mal (Druj) tentante destruir le creation de Mazda (Asha), e le bene tentante sustentar lo. Etiam si Ahura Mazda es non immanente in le mundo, su creation es representate per le Amesha Spentas e le hoste de alter Yazatas, per quem le operas de Deo es evidente pro humanitate, e per quem adoration de Mazda es ultimamente dirigite. Le textos plus importante de le religion es illos del Avesta, de qual un significante portion ha essite perdite, e generalmente solmente le liturgias del qual ha supervivite. Le portiones perdite es cognocite solmente per referentias e breve citationes in le obras posterior, primarimente del 9e al 11e seculo.

In alcun forma, il serviva como le religion national o de stato de un portion significante del populo Iranian per multe seculos. Le religion prime diminuiva quando le Imperio Achaemenid esseva invadite per Alexandre Magno, post que il collapsava e se disintegrava e il esseva plus ultra gradualmente marginalizate per Islam del 7e seculo avante cum le declinio del Imperio Sassanid. Le poter politic del dinastias Iranian pre-Islamic prestava immense prestigio al Zoroastrismo in tempos ancian, e alcun de su doctrinas principal esseva adoptate per alter sistemas religiose. Il habe necuno divisions theologic major (le solo schisma significant es baseate in differentias de calendario), sed il non es uniforme. Influentias del era moderne habe un impacto significante in credentias individual e local, practicas, valores e vocabulario, interdum infusionante cum le tradition e in alter casos lo dislocante.

## Bibliographia
* Maneckji Nusservanji Dhalla: *History of Zoroastrianism*
* Jivanji Jamshedji Modi: *The Religious System of the Parsis*
* Jivanji Jamshedji Modi: *The Religious Ceremonies and Customs of the Parsees*
* R. P. Masani: *The Religion of the Good Life: Zoroastrianism*
* I. J. S. Taraporewala: *The Religion of Zarathushtra*
* J. C. Tavadia: *The Zoroastrian Religion in the Avesta*
* Ervad Sheriarji Dadabhai Bharucha: *A Brief Sketch of the Zoroastrian Religion and Customs*
* Dastur Khurshed S. Dabu: *A Handbook on Information on Zoroastrianism*
* D. F. Karaka: *History of the Parsis*
* Roshan Rivetna: *The Legacy of Zarathushtra*

## Ligamines externe
* UNESCO Parsi Zoroastrian Project
* http://parsiana.com/